b'\n_START_ARTICLE_\nHribarjeva hi\xc5\xa1a, Ljubljana\n_START_SECTION_\nZgodovina\n_START_PARAGRAPH_\nFabiani, ki je na\xc4\x8drte za hi\xc5\xa1o izdelal v letih 1902-03 po anti\xc4\x8dnih vzorih, je hi\xc5\xa1o zasnoval kot trinadstropno poslovno-stanovanjsko zgradbo, zasnovano okoli osnovnega modula kocke. Pri na\xc4\x8drtovanju je hi\xc5\xa1o zasnoval za potrebe treh generacij ljudi (75-80 let), nato pa bi sledila prenova zgradbe. Osnova zgradbe je kocka, ki se v pritli\xc4\x8dju izmenjuje s polovi\xc4\x8dnim kvadrom. Kvadrat je tudi osnova pro\xc4\x8delja in motiv pro\xc4\x8delne dekoracije v grobem in finem ometu. Sicer pa je okras omejen na ozke pasove nad okni treh plitvih valovito izstopajo\xc4\x8dih pomolov, v katere so vgrajene anti\xc4\x8dne levje glavice. V pritli\xc4\x8dju so trgovski lokali in v nadstropjih po dve ve\xc4\x8dji stanovanji. Secesijski videz daje hi\xc5\xa1i \xc5\xa1irok napu\xc5\xa1\xc4\x8d, ki v zaokro\xc5\xbeeni liniji te\xc4\x8de okoli vogala._NEWLINE_Od vseh Fabianijevih hi\xc5\xa1 je Hribarjeva zasnovana najbolj strogo._NEWLINE_Leta 2007 je bila hi\xc5\xa1a razgla\xc5\xa1ena za kulturni spomenik lokalnega pomena.'